પ્રેશર કૂકરમાં બટેટા બાફી લો. બટેટા બાફીને તે ઠંડા પડે એટલે છાલ ઉતારી તેનો છૂંદો કરી લો. પેન કે કડાઈમાં તેલ ગરમ કરો. પહેલા રાઈ તતડાવો અને પછી તેમાં ઝીણી સમારેલી ડુંગળી નાંખો. ડુંગળી સોફ્ટ થાય એટલે તેમાં આદુ, લસણ, મરચા, મીઠો લીમડો નાંખી તેને 20થી 30 સેકન્ડ સુધી સંતળાવા દો. ત્યાર પછી તેમાં હળદર, લાલ મરચુ, હીંગ નાંખો. થોડી વાર હલાવ્યા બાદ બટેટા ઉમેરી દો. ત્યાર બાદ તેમાં થોડુ પાણી અને નમક ઉમેરો. કડાઈ ઢાંકીને પાણી શોષાય ત્યાં સુધી તેને ઉકળવા દો. છેલ્લે લીંબુનો રસ નાંખી સબ્જી બરાબર હલાવો. તેમાં કોથમીર ઉમેરી બટેટા સાથે બરાબર મિક્સ કરો. તૈયાર છે તમારો બટેટાનો મસાલો.